Diari Oficial de la Generalitat Valenciana


Sumari del DOGV 3087, del 26-09-1997 (1997/10018)

ORDRE de 26 d'agost de 1997, de la Conselleria de Cultura, Educació i Ciència, per la qual es disposa el funcionament d'un col·legi públic d'Educació Infantil i Primària a Xàbia.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   3087

Data del DOGV
:   26-09-1997

Secció del DOGV
:   CONVENIS I ACTES - AUTORITZACIONS ADMINISTRATIVES

Número del document
:   1997/10790


Data del document
:   26-08-1997

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

ORDRE de 26 d'agost de 1997, de la Conselleria de Cultura, Educació i Ciència, per la qual es disposa el funcionament d'un col·legi públic d'Educació Infantil i Primària a Xàbia. [  
Per Decret 208/1997, de 10 de juliol (DOGV de 20 d'agost), el Govern Valencià ha creat, per desglossament, un col·legi públic d'Educació Infantil i Primària a Xàbia. En l'art. 2 d'aquest decret, s'estableix que la Conselleria de Cultura, Educació y Ciència fixarà el nombre d'unitats i el de llocs de treball docent del centre nou i del centre afectat pel desglossament. A més, la disposició final primera faculta el conseller de Cultura, Educació i Ciència per a adoptar les mesures necessàries per al seu compliment.  
Vistes les propostes i informes emesos per la Direcció Territorial de Cultura i Educació d'Alacant, i fent ús de les competències que em confereix l'article 35 de la Llei 5/1983, de 30 de desembre, de Govern Valencià,  
ORDENE  
Primer  
El Col·legi Públic d'Educació Infantil i Primària de Xàbia, amb codi núm. 94167826, iniciarà les seues activitats el curs escolar 1997-98.  
Segon  
Aquest centre es denominarà Col·legi Públic d'Educació Infantil i Primària núm. 4, sempre que el Consell Escolar del Centre, després de l'informe favorable del Consell Escolar Municipal, no formule cap proposta de modificació.  
Tercer  
1. El centre tindrà la composició per unitats que, a continuació, s'indica:  
- Tres unitats d'Educació Preescolar.  
- Sis unitats d'Educació Primària.  
- Dues unitats d'Educació Secundària Obligatòria (1r. Cicle).  
2. Les unitats, a les quals es refereix el punt anterior d'aquest apartat, procediran del desglossament del CP Vicente Tena (codi núm. 87622127), de la mateixa localitat.   
Quart  
Els llocs de treball del centre, procedents del CP Vicente Tena, seran els següents:  
- Tres d'Educació Infantil.  
- Cinc d'Educació Primària.  
- Un d'Educació Primària, Anglès.  
- Un d'Educació Primària, Educació Física.  
- Un d'Educació Primària, Música.  
- Un d'Educació Primària, Educ. Especial, Pedagogia Terapèutica.  
- Un d'Educació Secundària Obligatòria, Valencià.  
- Un d'Educació Secundària Obligatòria, Matemàtiques/C. Naturals.  
- Un d'Educació Secundària Obligatòria, Ciències Socials.   
Cinquè  
El nou centre queda catalogat com d'Ensenyament en Valencià i Centre d'Immersió Lingüística.  
Sisè  
El material didàctic i l'equipament, que corresponga a les unitats desglossades del CP Vicente Tena, s'incorporaran al nou centre.  
Setè  
Als funcionaris docents, amb destinació definitiva al CP Vicente Tena, que per desglossament formen part de la plantilla del centre nou creat, se'ls respectarà la situació administrativa en què es troben; els serà reconeguda com a antiguitat la del centre d'origen; i continuaran desplegant, en el nou centre docent, igual lloc de treball a què s'hagueren adscrit al centre desglossat.   
Vuitè  
1. El CP Vicente Tena queda configurat amb la següent composició d'unitats:  
- Quatre d'Educació Preescolar  
- Tretze d'Educació Primària  
- Cinc d'Educació Secundària Obligatòria (1r. Cicle).  
2. Els llocs de treball d'aquest centre seran els següents:  
- Quatre d'Educació Infantil.  
- Tretze d'Educació Primària.  
- Un d'Educació Primària, Anglès.  
- Un d'Educació Primària, Francés.  
- Un d'Educació Primària, Educació Física.  
- Un d'Educació Primària,. Música.  
- Un d'Educació Primària, Educ. Especial, Pedagogia Terapèutica.  
- Un d'Educació Primària, Educ. Especial, Audició i Llenguatge.  
- Un d'Educació Secundària Obligatòria, Idioma Estranger, Anglès.  
- Un d'Educació Secundària Obligatòria, Valencià.  
- Dos d'Educació Secundària Obligatòria, Matemàtiques/C. Naturals.  
- Un d'Educació Secundària Obligatòria, Ciències Socials.  
- Un d'Educació Secundària Obligatòria, Educació Física.  
Novè  
Queda suprimida la catalogació del CP Vicente Tena com d'Ensenyament en Valencià i Centre d'Immersió Lingüística.   
DISPOSICIONS ADDICIONALS  
Primera  
La catalogació del CP Vicente Tena, establida per l'Ordre de 21 de gener de 1997 (DOGV del 28), de la Conselleria de Cultura, Educació i Ciència, per la qual s'actualitzava el catàleg d'unitats i la relació de llocs de treball docent, queda modificada en el sentit que aquesta ordre determina.  
Segona  
El col·legi públic nou, de recent creació, queda autoritzat per a, amb caràcter provisional, impartir els ensenyaments del primer cicle d'Educació Secundària Obligatòria.  
Tercera  
Aquesta disposició s'inscriurà en el Registre de Centres Docents de la Comunitat Valenciana.  
DISPOSICIONS FINALS  
Primera  
Es faculta les direccions generals de Centres Docents, Ordenació i Innovació Educativa i Política Lingüística, Personal i Règim Econòmic d'aquesta Conselleria, perquè, en l'àmbit de les seues respectives competències, adopten totes les mesures que siguen necessàries per a garantir l'eficaç funcionament dels centres docents afectats per aquesta ordre.  
Segona  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana. No obstant això, els seus efectes s'entendran referits a partir del començament del curs escolar 1997/98.  
València, 26 de agost de 1997  
El conseller de Cultura, Educació i Ciència,  
FRANCISCO E. CAMPS ORTIZ